പ്രതിസന്ധിയില് അമേരിക്ക ജോ ബൈഡന് അവധിയില് വാഷിങ്ടണ് ഡിസി: അമേരിക്കക്ക് അകത്തും പുറത്തും ഭയാനകമായ സാഹചര്യം നിലനില്ക്കെ പ്രസിഡന്റ് ജോ ബൈഡന് അവധിയെടുത്ത് തലസ്ഥാനം വിട്ടു. വെള്ളിയാഴ്ച ഉച്ചതിരിഞ്ഞ് ഡെലവെയര് വില്മിംഗ്ടണിലുള്ള വസതിയില് നിന്നാണ് യുഎസ് പ്രസിഡന്റുമാര് അവധിക്കാലം ചെലവഴിക്കുന്ന ക്യാമ്ബ് ഡേവിഡിലേക്ക് മാറിയത് . യുഎസില് കോവിഡ് രോഗബാധ വര്ധിച്ച് വരുന്നതും അഫ്ഗാനിസ്ഥാനില് താലിബാന് പിടിമുറുക്കുന്നതും തുടങ്ങിഒട്ടേറെ പ്രതിസന്ധി രാജ്യം അഭിമുഖീകരിക്കുമ്ബോള് പ്രസിഡന്റ് അവധിക്കാലം ചെലവഴിക്കുന്നതിനായി വാഷിങ്ടണ് വിട്ടത് സ്വീകാര്യമായ നടപടിയല്ലെന്നാണ് പാര്ട്ടിക്കാര് അടക്കമുള്ളവര് പഴി ചാരുന്നത് . കാബൂളിലെ യുഎസ് എംബസിയുടെ സുരക്ഷ ഉറപ്പാക്കുന്നതിനായി രണ്ടു മറൈനും ഒരു ആര്മി ഇന്ഫന്ട്രി ബറ്റാലിയനും ഓഗസ്റ്റ് 13 ന് യാത്രതിരിച്ചിരുന്നു. രണ്ടാഴ്ചത്തെ അവധിക്കാലം തിങ്കളാഴ്ച തുടങുമെന്നാണ് വൈറ്റ് ഹൗസ് നേരത്തെ പ്രഖ്യാപിച്ചിരുന്നത്. അതെ സമയം സെനറ്റില് സുപ്രധാന ഇന്ഫ്രാസ്ട്രക്ചര് ബില്ലുകള് ഉള്പ്പെടെ പാസ്സാക്കേണ്ടതുള്ളതിനാലാണ് വെള്ളിയാഴ്ചയിലേക്ക് മാറ്റിയത്. ക്യാമ്ബ് ഡേവിഡിലായിരിക്കുമ്ബോഴും സുപ്രധാന വിഷയങ്ങള് ബൈഡന് തന്നെ നോക്കുമെന്നാണ് വൈറ്റ്ഹൗസ് പ്രസ് സെക്രട്ടറി അറിയിച്ചത്.The post പ്രതിസന്ധിയില് അമേരിക്ക ജോ ബൈഡന് അവധിയില് first appeared on MalayalamExpressOnline.